[{"text_idx": "#000002", "text": "La 27\u201328-an de novembro okazis la 5a Forumo pri Minoritatoj en la Palaco de Nacioj, la G\u0302eneva oficejo de Unuig\u0302intaj Nacioj. G\u0302ia temo estis la plenumado de la Deklaracio pri la Rajtoj de Personoj Apartenantaj al Naciaj au\u0306 Etnaj, Religiaj kaj Lingvaj Minoritatoj, adoptita de la G\u0302enerala Asembleo de UN la 18an de decembro 1992. Kiel reprezentantoj de UEA, Cesco Reale kaj Stefano Keller alparolis la Forumon c\u0302e la tagordero pri malfacilaj\u0302oj spertitaj en la praktikado de la rajtoj difinitaj en la Deklaracio.\nLau\u0306 la regularo de UN en kunsido eblas paroli, krom en iu el la ses oficialaj lingvoj de UN, ankau\u0306 en iu alia lingvo, kondic\u0302e ke tion akompanu interpretado en unu el la oficialaj lingvoj fare de la intervenantoj. Tia interveno okazis en la 2a Forumo en 2009, al kiu la c\u0302efreprezentanto de UEA Stefano Keller invitis reprezentantinon de la Svisa Federacio de Surduloj, kiu faris sian intervenon gestolingve, kun akompana voc\u0302a interpretado al la franca."}, {"text_idx": "#000005", "text": "Multaj intervenantoj de minoritatoj menciis lingvorajtajn problemojn. Reprezentantoj de neregistaraj organizaj\u0302oj substrekis la neceson traduki la Deklaracion en lau\u0306eble plej multe da lingvoj kaj disvastigi g\u0302in tutmonde."}, {"text_idx": "#000006", "text": "La evento donis okazon al la komisiitoj de UEA rekontakti malnovajn konatojn el aliaj NRO-oj kaj ekhavi novajn kontaktojn. Okazis ankau\u0306 laborkunsido de la tuta kvinmembra teamo de UEA por pritrakti la g\u0302isnunan kaj plani la estontan agadon de UEA c\u0302e la G\u0302eneva UN-sidejo."}, {"text_idx": "#000010", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Musklaku la kovrilon por legi pliajn informojn."}]